ӨВӨРХАНГАЙ АЙМГИЙН ЗДТГ-ЫН АВЛИГЫН ЭСРЭГ ҮЙЛ АЖИЛЛАГААНЫ 2022 ОНЫ ТӨЛӨВЛӨГӨӨНИЙ ХЭРЭГЖИЛТ

2022.12.05

|  |  |  |  |  |  |
| --- | --- | --- | --- | --- | --- |
| Д/д | Зорилт,Арга хэмжээ | Шалгуур үзүүлэлт | Зарцуулсан хөрөнгийн хэмжээ, эх үүсвэр  | Хүрсэн түвшин, үр дүн | Хэрэгжилтийнхувь |
| 1 | 2 | 3 | 4 | 5 | 6 |
| Хоёр. АВЛИГЫН ЭСРЭГ ХУУЛЬ ТОГТООМЖИЙГ ИРГЭДЭД СУРТАЛЧЛАХ |
| 1. | 1.1. АТГ-аас бэлтгэсэн тв шторк, инфографик, видео график, нийтлэл, теле зохиомж, хөдөлгөөнт зураг, зурагт хуудас, цахим ном, гарын авлага зэргийг тухайн орон нутгийн хэвлэл мэдээллийн хэрэгсэл, албан ёсны цахим хуудас болон нийгмийн сүлжээ (facebook, twitter, youtube), лед дэлгэц, сурталчилгааны самбарт байршуулах зэрэг бүхий л боломжтой хэлбэрээр олон нийтэд хүргэх. | АТГ-аас бэлтгэсэн мэдээллийн төрөл, тоо: Мэдээллийг олон нийтэд хүргэсэн байдал а. Хэвлэл мэдээллийн хэрэгслээр дамжуулсан мэдээллийн төрөл, тоо: б. Албан ёсны цахим хуудсаар дамжуулсан мэдээллийн төрөл, тоо: в. Нийгмийн сүлжээгээр дамжуулсан мэдээллийн төрөл, тоо: г.Сурталчилгааны самбарт байршуулсан мэдээллийн төрөл, тоо: д. Бусад хэлбэрээр дамжуулсан мэдээллийн төрөл, тоо: | 2000.0 | АТГ-аас бэлтгэсэн мэдээ мэдээллийг олон нийтэд хүргэх чиглэлээр дараахь ажлуудыг хийж хэрэгжүүлэв. Үүнд:а.Орон нутгийн 3 телевиз буюу Хас, Соёмбо, Жи Эм телевизүүдийн эфирээр 4 сарын турш 7 хоног тутам сар бүр 2 удаагийн давтамжтай олон нийтэд хүргэж, мөн радио хэлбэрээр ирүүлсэн 14 зөвлөгөөг орон нутгийн “Ноён-Уул” радиогийн сувгаар 3 сарын хугацаанд нийт 372 удаагийн давтамжтайгаар олон нийтэд тус тус хүргэв. 7 Хоног тутмын Өвөрхангайн өнгө сэтгүүлд авлигаас урьдчилан сэргийлэх чиглэлээр мэдээ, мэдээлэл бэлтгэн нийтлүүлж, сурталчилан ажиллав. б.Аймгийн нэгдсэн цахим хуудас http://www.uvurkhangai.mn/ сайтын “Ил тод байдал” цэс, “Авлига, ашиг сонирхлын зөрчлөөс урьдчилан сэргийлэх” хэсэгт 26 төрлийн зурагт хуудсыг байршуулж мөн Facebook хуудас, Youtube сувгуудаар иргэнд мэдээ мэдээллийг түгээн ажиллав. в.Телевизийн шторк, постер, хэвлэн олшруулах материалыг “Өвөрхангай аймаг” нэртэй албан ёсны пэйж хуудсаар дамжуулан “Өвөрхангай аймгийн нэгдсэн групп”, “Өвөрхангай аймгийн нэгдсэн бүлгэм”, “Бид Өвөрхангайчууд”, “Өв зарын узель”, Арвайхээр сумын Засаг даргын Тамгын газар зэрэг нийт давхардсан тоогоор 60 мянган гишүүнтэй аймгийн томоохон сошиал бүлгүүдэд байршуулж сурталчилсан. г.Авлигын эсрэг сурталчилгааны самбарыг 6\*3 хэмжээ бүхий 4 ш самбарт зохих мэдээ мэдээллийг тусган, хот хоорондын зам дагуу болон Арвайхээр сумын төв зам дагуу тус тус байршуулав. д.Авлигатай тэмцэх газрын пэйж хуудсыг нэмэгдүүлэх чиглэлээр аймгийн хэмжээнд аян зарлан, сум, агентлагийн түвшинд зохион байгуулан, давхардсан тоогоор 5000 гаруй иргэдээр дагагчийн тоог нэмэгдүүлээд байна.  | 90 |
| 2. | 1.2. АТГ-аас санаачилсан аян, арга хэмжээг байгууллага, салбар нэгж, нутаг дэвсгэрийн онцлогт тохируулан зохион байгуулах | АТГ-аас санаачилсан аян, арга хэмжээний тоо: Зохион байгуулсан арга хэмжээний тоо а. Байгууллагын түвшинд: б. Салбарын хэмжээнд: в. Орон нутгийн хэмжээнд: | 1900.0 | Авлигатай тэмцэх газраас санаачилсан “Зөв Зөвд Шударга зөв” соён гэгээрүүлэх аяны хүрээнд аймгийн хэмжээнд “Авлигын эсрэг миний-бидний оролцоо” сэдэвт 45 хоногийн аяныг зарлан, удирдамж боловсруулан батлуулж, 19 сум, 22 агентлагт хүргүүлж, хэрэгжүүлэн ажиллав. Аяны хүрээнд нийт 9 үйл ажиллагааг төлөвлөн хэрэгжүүлэв. Аймгийн гэмт хэргээс урьдчилан сэргийлэх ажлыг зохицуулах салбар зөвлөлтэй хамтран хууль, хяналтын байгууллагуудын үйлчилгээ үзүүлэх өдөрлөгөөр "Авлигын эсрэг миний-бидний оролцоо” арга хэмжээг зохион байгуулав. Өдөрлөгийн үеэр Авлигатай тэмцэх газраас зарласан "Зөв зөвд шударга зөв, Таны эрх таны оролцоо-Авлигад үгүй гэж хэлье" аянд нийт 12 байгууллагын 180 гаруй төрийн албан хаагчид нэгдсэн. Мөн арга хэмжээний үеэр Авлигын эсрэг хууль, нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль, шилэн дансны тухай тухай хууль, хүний хувийн мэдээлэл хамгаалах тухай хууль зэрэг нийт 5 хуулиар тараах материал бэлтгэн, нийт давхардсан тоогоор 300 гаруй иргэдэд гарын авлага материал түгээж, авлигын эсрэг хууль тогтоомжийг сурталчилан ажиллалаа.Аяны хүрээнд Арвайхээр сумын Засаг даргын Тамгын газар, Мэргэжлийн хяналтын газар, Санхүүгийн хяналт, дотоод аудитын алба, Биеийн тамир, спортын газар зэрэг байгууллагууд манлайлан ажиллаж, талархал гаруулав.Хавсралт нийт : 13 Файл : 4 Зураг : 9 | 90 |
| 3. | Авлигын эсрэг үйл ажиллагааг мэдээлэн сурталчлах “Шударга ёс, хөгжил дэвшилд 110” мэдээллийн самбар ажиллуулах | “Шударга ёс, хөгжил дэвшилд 110” самбарт байршуулсан мэдээллийн төрөл, тоо: | - | “Шударга ёс, хөгжил дэвшилд 110” мэдээллийн самбар буланг иргэд олноор цуглардаг газарт буюу аймгийн Мэдээлэл шуурхай удирдлагын төвд байрлуулан, шаардагдах мэдээллийг тухай бүр нь цаг үеийн нөхцөл байдалд нийцүүлэн шинэчлэн ажиллуулж байна. Уг булангаар 5-6 төрлийн мэдээллийг тогтмол иргэдэд хүргэж ажиллаж байна. Хавсралт : 4 зураг  | 100 |
|  ХОЁР. АВЛИГЫН ЭСРЭГ СУРГАЛТ ЗОХИОН БАЙГУУЛАХ, АЛБАН ХААГЧДЫГ СУРГАЛТАД ХАМРУУЛАХ |
| 4. | 2.1. Авлигын эсрэг сургалтын санал, захиалгыг төлөвлөгөөнд тусгуулахаар 01 дүгээр сарын 25-ны дотор АТГ-ын УССГХ-т хүргүүлэх. | Сургалтын хөтөлбөрийн тоо: Хамрагдах ТАХ-ийн тоо: | - | Авлигатай тэмцэх газраас ирүүлсэн албан бичгийн хүрээнд тус газраас зохион байгуулах 2022 оны сургалтад аймгийн хэмжээнд төрийн албанд шинээр томилогдсон удирдах албан тушаалтан болон төрийн албан хаагчдын судалгааг 19 сум, 18 байгууллагаас авч нэгтгэн, нийт 150 төрийн албан хаагчийн мэдээллийг ирүүлсэн хүснэгтийн дагуу хэлтсийн даргын албан бичгээр баталгаажуулан хүргүүлсэн. Хавсралт ....хуудас | 100 |
| 5. | 2.2. АТГ-аас зохион байгуулдаг авлигын эсрэг анхан шатны сургалтад албан хаагчдаа хамруулах. | Анхан шатны сургалтын хөтөлбөрийн тоо: Хамрагдах ТАХ-ийн тоо: | - | Авлигатай тэмцэх газраас төрийн албан хаагчдын анхан шатны сургалтыг 2022 оны 02 дугаар сард цахим хэлбэрээр зохион байгуулсан бөгөөд уг сургалтад шинээр томилогдсон төрийн албан хаагчид болон хүсэлт гаргасан удирдах албан тушаалтан, бусад төрийн албан хаагч зэрэг нийт давхардсан тоогоор 110 албан тушаалтныг хамруулсан. Хавсралт ....хуудас | 100 |
| 6. | 2.3. АТГ-аас зохион байгуулдаг авлигын эсрэг давтан сургалтад албан хаагчдаа хамруулах. | Давтан сургалтын хөтөлбөрийн тоо: Хамрагдах ТАХ-ийн тоо: | - | 2022 оны жилийн эцсийн байдлаар Авлигатай тэмцэх газраас төрийн байгууллагуудын албан хаагчдын давтан сургалтыг 3 удаа цахим хэлбэрээр зохион байгуулсан бөгөөд сургалтад аймгийн хэмжээнд нийт давхардсан тоогоор 340 гаруй төрийн албан хаагч буюу хэлтэс, агентлагийн дарга, байгууллагын ХАСХОМ хариуцсан эрх бүхий албан тушаалтнууд, болон боловсролын салбарын багш, нийгмийн ажилтнуудыг тус тус хамруулсан. Хавсралт ....хуудас | 100 |
| 7. | 2.4. Авлигын эсрэг сургалт, сурталчилгаа, соён гэгээрүүлэх үйл ажиллагааг өөрсдийн нөөц бололцоо, сургагч багшаар дамжуулан иргэд, хүүхэд залууст хүргэх | Зохион байгуулсан арга хэмжээний тоо: Хамрагдах хүүхэд залуус, иргэдийн тоо: | 1000.0 | Аймгийн хэмжээнд зохион байгуулсан “Авлигын эсрэг миний бидний оролцоо”-аяны хүрээнд ерөнхий боловсролын сургуулийн сурагчдад авлига, түүний хор уршгийн талаар танин мэдүүлэх, багш, сурагчдын бүтээлч үйлийг дэмжих зорилготой богино хэмжээний видео сурталчилгааны бүтээл (шторк) шалгаруулах уралдаан зарлаж, нийт 10 гаруй бүтээлээс Хархорин сумын ерөнхий боловсролын сургуулийн 1 дүгээр сургуулийн багш, сурагчдын баг 1 дүгэээр байр, удаах байрт Арвайхээр сумын 1, 4 дүгээр сургуулийн сурагчдад шалгарсан. Мөн Авлигатай тэмцэх газар, аймгийн Боловсрол, шинжлэх ухааны газартай хамтран 19 сумын 80 гаруй багш, нийгмийн ажилтнуудыг авлигын эсрэг цахим сургалтад хамруулж, тус сургалтад хамрагдсан багш нараас аймгийн хэмжээнд давхардсан тоогоор нийт 1680 гаруй ахлах ангийн хүүхдүүдэд шударга ёсны чиглэлээр хичээл, сургалтыг орж зохих мэдээлэл, мэдлэгийг олгосон байна. Цаашлаад энэ чиглэлээр сургагч багш бэлтгэхээр ажиллаж байна.Өсвөр үе хүүхэд, залуучуудад авлигын хор уршгийг ухуулан таниулах зорилгоор 2022 онд Боловсрол, шинжлэх ухааны газар, аймгийн Политехник коллежтой хамтран 9-12 дугаар ангийн сурагчдад “Хичээл хөгжлийн цаг” мэргэжлийн чиг баримжаа олгох сургалтын хүрээнд хувь хүний хөгжил, төлөвшил, шударга ёсны чиглэлээр сургалт, хэлэлцүүлэг зохион байгуулж, хэлэлцүүлгээс гарсан саналыг нэгтгэн, ерөнхий боловсролын сургуулиудад зөвлөмжөөр хүргүүлсэн. Аймгийн авлигын эсрэг сургагч багш нар нь авлигын эсрэг соён гэгээрүүлэх чиглэлээр өдөрлөг уулзалт 2 удаа, сургалт 12 удаа хийж нийт 1000 гаруй иргэд, төрийн албан хаагчид, 24000 гаруй хүүхэд багачууд хамрагдсан байна. Үүнд: Өвөрхангай аймгийн 19 сумын иргэдийн Төлөөлөгчдийн Хурлын 264 төлөөлөгч, Ажлын албаны 59 албан хаагчдад “Авлигаас урьдчилан сэргийлэх нь” сургалтын зохион байгуулж мөн Тарагт, Зүүнбаян-Улаан, Гучин-Ус, Төгрөг, Сант, Богд, Хайрхандулаан сумын төрийн албан хаагчид , аймгийн Шүүхийн шийдвэр гүйцэтгэх газрын алба хаагчид, Аймгийн ЗД-ын дэргэдэх БОАЖГ-ын мэргэжилтнүүд болон 19 сумын байгаль орчны улсын байцаагч нарт Авлига ашиг сонирхлын зөрчлөөс урьдчилан сэргийлэх чиглэлээр сургалт хийсэн. Нэгдсэн Үндэстний Байгууллагын Авлигын эсрэг конвенц батлагдсаны 20 жилийн ойн, олон улсын авлигын эсрэг өдрийн хүрээнд АТГ-ын соён гэгээрүүлэх сургагч багш нараас санаачлан аймгийн ГХУСАЗСЗ, Боловсрол шинжлэх ухааны газартай хамтран хүүхэд багачуудад Авлигын талаарх ойлголтыг өгөх, шудрага зөв хүн байх үзлийг төлөвшүүлэх зорилгоор тусгайлан хичээл бэлтгэн Өвөрхангай аймгийн 19 сумын ЕБС-ын 1-12 дугаар ангийн 24327 сурагчдад 2022 оны 12 дугаар сарын 09-ний өдөр буюу өнөөдөр нэгэн зэрэг хичээл орж байна. Хавсралт нийт : 11 Файл : 2 Зураг : 9 | 100 |
| ГУРАВ. АВЛИГАТАЙ ТЭМЦЭХ ГАЗРААС ГАРГАСАН ШИЙДВЭРИЙГ БИЕЛҮҮЛЭХ |
| 8. | 3.1. Авлигатай тэмцэх газраас хүргүүлсэн зөвлөмжийг хэрэгжүүлэх | Зөвлөмжийн тоо: Зөвлөмжид тусгагдсан арга хэмжээний тоо: Хэрэгжилтийн хувь: | - | АТГ-аас 2022 оны жилийн эцсийн байдлаар Зөвлөмж 2, хугацаатай бичиг 5, бусад чиглэлээр 4, судалгаа мэдээлэл 4 нийт 15 бичиг ирүүлсэний дагуу тодорхой ажлуудыг зохион байгуулан хэрэгжүүлж, хариуг хугацаанд нь хүргүүлэн ажилласан.Авлигатай тэмцэх газрын 2022 оны 01/14580 дугаар “Зөвлөмж хүргүүлэх тухай” албан бичгийн хүрээнд зарим хэлтэс, агентлагаас хийгдэх ажлын саналыг 11 зөвлөмж тус бүрээр авч нэгтгэн, төлөвлөгөө боловсруулан, аймгийн Засаг дарын зөвлөлийн хуралд танилцуулан, сумд болон холбогдох агентлагуудад хүргүүлэн, хэрэгжилтэд хяналт тавин ажиллаж байна. Хавсралт ....хуудас | 100 |
| 9. | 3.2. Мөрдөгчийн мэдэгдэлд тусгагдсан арга хэмжээг авч хэрэгжүүлэх | Мөрдөгчийн мэдэгдлийн тоо: Мэдэгдэлд тусгагдсан арга хэмжээний тоо: Хэрэгжилтийн хувь: | - | 2022 оны жилийн эцсийн байдлаар аймгийн Засаг дарга болон аймгийн Засаг даргын Тамгын газарт хандаж ирүүлсэн Авлигатай тэмцэх газрын мөрдөн байцаагчаас гэмт хэргийн шалтгаан нөхцөлийг арилгуулах чиглэлээр мөрдөгчийн мэдэгдэл ирээгүй болно. Хавсралт ....хуудас | 100 |
| 10. | 3.3. Зөрчил арилгуулах албан бичигт тусгагдсан арга хэмжээг авч хэрэгжүүлэх | Албан бичгийн тоо: Албан бичигт тусгагдсан арга хэмжээний тоо: Хэрэгжилтийн хувь: | - | Авлигатай тэмцэх газрын Хяналт шалгалт, дүн шинжилгээний хэлтсээс ашиг сонирхлын зөрчлийн чиглэлээр 2022 оны 06/14455 дугаар, 2022 оны 05/14090 дугаар “Хуулийн хэрэгжилт хангуулж, хариуцлага тооцуулах тухай” албан бичгийн хүрээнд тус тус аймгийн Засаг даргын 2022 оны б/22, б/23 дугаар захирамжаар нэр бүхий 2 албан тушаалтанд сахилгын шийтгэл ногдуулж, зөрчил арилгуулах чиглэлээр хугацаатай 2 албан бичиг хүргүүлэн, хариуг заасан хугацаанд нь хүргүүлсэн.Хавсралт 4 хуудас  | 100 |
| ДӨРӨВ. БАЙГУУЛЛАГЫН УДИРДЛАГЫН АВЛИГАТАЙ ТЭМЦЭХ ХҮСЭЛ ЭРМЭЛЗЭЛ, САНААЧИЛГА ӨРНҮҮЛЭХ |
| 11. | 4.1. Авлигын эсрэг төрийн болон төрийн бус байгууллага, хувийн хэвшил, иргэдээс гаргасан санал, санаачилгыг дэмжин туслах | Хандсан байгууллага, иргэдийн тоо: Гаргасан саналын тоо: Дэмжсэн байгууллага, иргэдийн тоо: Дэмжсэн саналын тоо: | 500.0  | Авлигатай тэмцэх үндэсний хөтөлбөрийн орон нутагт хэрэгжүүлэх арга хэмжээний төлөвлөгөөг жил бүр шинэчлэн баталж, хэрэгжилтэд хяналт тавьж, биелэлтийг жилийн эцсийн байдлаар дүгнэн, үр дүнг тооцож хэвшив. Төлөвлөгөөний жилийн эцсийн биелэлтийн дундаж 2021 онд 77,8 хувь, 2022 онд хүлээгдэж буй дүнгээр 79,0 хувь буюу урд оноос 1,2 хувиар өссөн үзүүлэлттэй байна. Авлигатай тэмцэх газарт 2021 онд гэмт хэргийн шинжтэй гомдол, мэдээлэл 21, ашиг сонирхлын зөрчлийн шинжтэй гомдол 10 бүртгэгдэж байсан бол 2022 онд гэмт хэргийн шинжтэй 10, ашиг сонирхлын зөрчлийн шинжтэй 3 бүртгэгдэн, үүнээс хэрэг нээн шалгаж буй 6 гомдол байна. Урд онтой харьцуулахад гэмт хэргийн шинжтэй гомдол 11-ээр, ашиг сонирхлын зөрчлийн шинжтэй гомдол 7-оор тус тус буурсан эерэг үзүүлэлттэй байна. Авлигын эсрэг төрийн болон төрийн бус байгууллага, хувийн хэвшил, иргэдээс гаргасан санал, санаачилгыг дэмжин туслах ажлын хүрээнд Өвөрхангай аймагт үйл ажиллагаа явуулдаг “Залуусын илч” төрийн бус байгууллагатай хамтран Авлиагтай тэмцэх үйл ажиллагааг сурталчилан ажиллав. Тус төрийн бус байгууллага нь 2013 оноос үйл ажиллагаа явуулж байгаа бөгөөд Сайн засаглалыг бэхжүүлэх нь төслийн амжилттай хэрэгжүүлсэн байна. Уг төслийн хүрээнд төрийн албан хаагчдад сургалт мэдээлэл өгөх, хамтран ажиллах, авлигатай тэмцэх үйл ажиллагааг сурталчлах ажлуудыг хамтран хэрэгжүүлэв. Тухайлбал Авлигатай тэмцэх газрын албан ёсны цахим хуудсыг иргэдэд хүргэх үйл ажиллагаанд хамтран ажиллаж, сум, агентлагууд, ЕБСургуулийн ахлах ангийн хүүхдүүдийн дунд уралдаан зарлан, ойролцоогоор 5000 гаруй иргэдээр дагагчийн тоог нэмэгдүүлэн ажилласан.Хавсралт 5 хуудас, пэйж хуудас | 90 |
| 12. | 4.2. Төрийн байгууллага, хувийн хэвшлийн хооронд байгуулах аливаа гэрээ, хэлэлцээрт авлигаас урьдчилан сэргийлэх асуудлыг тусгах | Гэрээ, хэлэлцээрийн тоо: Тусгасан заалтын тоо: |  | Аймгийн ЗДТГазраас хэвлэл, мэдээллийн байгууллагуудтай хамтран ажиллах гэрээ байгуулж, гэрээнд авлига, ашиг сонирхлын зөрчлөөс ангид байх заалт тусгаж, хэрэгжүүлэн ажиллав.Мөн аймгийн Засаг даргын Тамгын Газрын Хөрөнгө оруулалт, хөгжлийн бодлого төлөвлөлтийн хэлтэс, Газрын харилцаа барилга хот байгуулалтын газартай хамтран нийт 4 төрлийн гэрээнд дараахь 4 заалтыг тусгуулав. 2022 оны 04 сарын 01-ний өдрөөс эхлэн шинээр байгуулагдах гэрээнүүдэд тусгуулахаар шийдвэрлэсэн. Үүнд захиалагч болон гүйцэтгэгч талаас хориглох зүйл дээр дараахь заалтуудыг тусгав. Гэрээний 7.1.1-д гүйцэтгэгч талаас албан үүргээ зохих ёсоор гүйцэтгэж байгаа төрийн албан хаагчид дарамт, шахалт үзүүлэх, хөндлөнгөөс оролцох, нөлөөлөх; 7.1.2. бусдад шан харамж өгөх, өгөхөөр амлах, зуучлахыг хориглох талаарЗахиалагч талаас гэрээний 7.1.6. албаны эрх мэдэл буюу албан тушаалын байдлаа урвуулах, хэтрүүлэх; 7.1.7.албан тушаалын байдлаа ашиглан эд хөрөнгө олж авах, давуу эрх эдлэхгүй байх зэрэг заалтуудыг тусган, дүгнэн ажиллав.Мөн сум, агентлагудуудад энэ чиглэлээр зөвлөмж хүргүүлэн ажиллав.Хавсралт :8 хуудас | 70 |
| ТАВ.АВЛИГА, АШИГ СОНИРХЛЫН ЗӨРЧИЛ ҮҮСГЭХ ШАЛТГААН НӨХЦӨЛИЙГ АРИЛГУУЛАХ |
| 13. | 5.1. Авлигын эрсдэл ба авлига гарах нөхцөлийг бууруулах чиглэлээр холбогдох арга хэмжээг авч хэрэгжүүлэх /төрийн үйлчилгээг цахим хэлбэрт шилжүүлэх, шат дамжлагыг бууруулах, ил тод байдлыг нэмэгдүүлэх, эрсдэлийн үнэлгээ хийлгэх г.м/ | Цахим хэлбэрт шилжүүлсэн төрийн үйлчилгээний тоо: Үйлчилгээний стандарт шинээр нэвтрүүлсэн, шинэчилсэн тоо: Төрийн үйлчилгээний шат дамжлагыг бууруулсан тоо: (хууль, дүрэм, журам шинэчлэх замаар) Эрсдэлийг бүртгэдэг, үнэлдэг эсэх | - | Нутгийн захиргааны байгууллагуудаас цахим хэлбэрт шилжүүлэх үйлчилгээний саналын жагсаалтыг нэгтгэн боловсруулж, Цахим хөгжил, харилцаа холбооны яам, “И-Монгол” академийн ажлын хэсэгтэй хамтран 15 байгууллагын 67 үйлчилгээг "E-Mongolia" системд нэвтрүүлж, системээр үйлчилгээ авах иргэдийн хүсэлтийг холбогдох хууль, тогтоомж, дүрэм журамд заасан хугацаанд нь шийдвэрлэж байгаа эсэхэд аймгийн Засаг даргын Тамгын газраас service.e-mongolia.mn системээр хяналт тавин ажиллаж байна. Цахим системд шилжсэн төрийн үйлчилгээг иргэд, олон нийтэд сурталчлан таниулах, иргэдэд төрийн үйлчилгээг нэг дороос түргэн шуурхай авах нөхцөл, боломжийг бүрдүүлэх зорилгоор "Цахим Өвөрхангай" “нээлттэй хаалганы өдөрлөгийг зохион байгуулж, уг өдөрлөгт 17 төрийн байгууллага оролцож, цахим хэлбэрээр үзүүлж буй үйлчилгээгээ иргэд, олон нийтэд танилцуулж, зөвлөгөө мэдээлэл өглөө. Аймгийн хэмжээнд төрийн үйлчилгээний операторын үйлчилгээ жигдэрч, тайлант хугацаанд 19 сумын Засаг даргын Тамгын газрын оператор ажилтнаар дамжуулан 243 төрлийн 11324 цахим үйлчилгээг үзүүлж, 16,2 сая төгрөгийг улсын төсөвт төвлөрүүлээд байна. Төрийн албан хаагчид болон иргэдийн мэдээллийн технологи ашиглах, чадавхийг хөгжүүлэх сургалтын нэгдсэн төлөвлөгөөг батлан хэрэгжилтийг ханган ажиллав. Тайлант хугацаанд төрийн үйлчилгээний "E-Mongolia" нэгдсэн сүлжээг хэрхэн ашиглах талаар заавар, зөвлөгөөг өгөх, мэдээллийн технологийн ур чадварыг олгох сургалтад нийт 800 гаруй иргэнийг хамрууллаа. Аймаг, сумын Засаг даргын Тамгын газар, түүний харьяа агентлагуудад төрийн байгууллагын дотоод үйл ажиллагааны удирдлагын нэгдсэн систем erp.e-mongolia.mn нэвтрүүлэх, ашиглалтыг эрчимжүүлэх ажлыг “И-Монгол академи” Улсын төсөвт үйлдвэрийн газартай хамтран үе шаттай зохион байгуулж байна. Энэ хүрээнд аймгийн Засаг даргын Тамгын газар, Засаг даргын эрхлэх асуудлын хүрээний агентлагууд, сумын Засаг даргын Тамгын газар зэрэг 10 гаруй байгууллагууд тус үйлчилгээг нэвтрүүлээд байна. Хавсралт : 6 зураг | 90 |
| ЗУРГАА. БАЙГУУЛЛАГЫН ҮЙЛ АЖИЛЛАГААНЫ ИЛ ТОД, НЭЭЛТТЭЙ БАЙДЛЫГ САЙЖРУУЛАХ |
| 14. | 6.1. Шилэн дансны тухай хуулийн 6.1, 6.4, Авлигын эсрэг хуулийн 6.1.4, Мэдээллийн ил тод байдал ба мэдээлэл авах эрхийн тухай хуулийн 7.1.9-т заасан заалтуудын хэрэгжилтийг хангаж ажиллах | а. Шилэн дансны тухай хуулийн 6.1.1 – 6.1.6 заасан мэдээллүүдийг тогтоосон хугацаанд иж бүрэн тайлагнасан эсэх б. Шилэн дансны тухай хуулийн 6.4.1 – 6.4.9 заасан мэдээллүүдийг 7 хоногийн дотор иж бүрэн тайлагнасан эсэх в. Авлигын эсрэг хуулийн 6.1.4, Мэдээллийн ил тод байдал ба мэдээлэл авах эрхийн тухай хуулийн 7.1.9-т заасан мэдээллүүдийг тогтоосон хугацаанд иж бүрэн тайлагнасан эсэх | - | Uvurkhangai.mn сайтын шилэн төсөв хэсэгт төсвийн төлөвлөлт, гүйцэтгэл, улс, аймаг, орон нутгийн төсвийн орлогын гүйцэтгэлийн мэдээг сар бүр байршуулав. Шилэн дансанд байршуулвал зохих төсөв, гүйцэтгэл цэсний 10 төрөл, хөрөнгө оруулалт, тендер худалдан авалтын цэсний 5 төрөл, бусад цэсний 4 төрлийн мэдээллийг нийт 19 төрлийн мэдээлийг 140 удаагийн нэвтрэлтээр хугацаанд нь байршуулсан.. А. Шилэн дансны тухай хуулийн дагуу бүтэн жилээр мэдээлэх 5, хагас жилээр мэдээлэх 2, улирал бүр мэдээлэх 5, сар бүр мэдээлэх 5 төрлийн мэдээг өссөн дүнгээр 49 удаа, тухай бүр мэдээлэх 3 төрлийн мэдээг өссөн дүнгээр 24 мэдээллийг хуулийн хугацаанд үнэн зөв, бүрэн мэдээлсэн. Б. 7 хоногийн дотор иж бүрэн тайлагнах мэдээллийг хугацаанд нь мэдээлж, байршуулж ажилласан. В. Улс, аймаг орон нутгийн төсвийн орлогын гүйцэтгэлийн мэдээг сар бүр Татварын хэлтэстэй тулган хянан баталгаажуулж 12 удаа, улирлын мэдээ 4 удаа, бүтэн жилээр 1 удаа, жилийн орлогын төлөвлөгөө 1 удаа тухай бүр хуулийн хугацаанд байршуулсан. Мөн Uvurkhangai.mn сайтын шилэн төсөв хэсэгт төсвийн төлөвлөлт, гүйцэтгэл, улс, аймаг, орон нутгийн төсвийн орлогын гүйцэтгэлийн мэдээг сар бүр байршуулсан болно. Мэдээллийн ил тод байдал ба мэдээлэл авах эрхийн тухай хуулийн 7.1.9-т заасан мэдээллүүдийг тогтоосон хугацаанд иж бүрэн тайлагнасан байна. Хавсралт ....хуудас | 100 |
|  |  |  |  |  | 95 % |

---000---